Spoštovani starši,

Z **18. 5. 2020** se bo **za učence 1., 2. in 3. razreda** predvidoma **ponovno začel pouk**, ki se bo izvajal v prostorih šole. **25. 5.** se bo delo v prostorih šole začelo tudi za vse **devetošolce**. Od **25. 5. dalje se bosta za učence od 4. do 8. razreda**, ki imajo učne težave in težko dosegajo standarde znanja, izvajala dopolnilni pouk in individualna ter skupinska pomoč.

***V šolo se lahko vrnejo le zdravi učenci. V skladu s priporočili NIJZ (Nacionalni inštitut za javno zdravje) morate starši obvezno podpisati*Izjavo staršev pred vstopom otroka v šolo*, s katero potrdite, da je otrok zdrav*** *(v tiskani obliki jih bo možno dobiti tudi pri vhodu v šolo).*

Razširjeni strokovni kolegij za pediatrijo je pripravil tudi seznam zdravstvenih omejitev za otroke v času sproščanja ukrepov glede epidemije SARS – 2 – CoV. Prosimo vas, da se seznanite z vsebino  dokumenta (**sklep RSK za pediatrijo**). **V primeru, da je v družini, v istem gospodinjstvu drug otrok, mladostnik ali odrasla oseba, ki ima zdravstvene omejitve, otroku NIJZ odsvetuje vrnitev v šolo. Starši se o tem posvetujte z izbranim osebnim zdravnikom - specialistom pediatrije oz. izbranim osebnim zdravnikom – specialistom splošne oz. družinske medicine.**

Da bomo lahko načrtovali delo na šoli v skladu z vsemi navodili in priporočili, vas prosimo, da starši učencev 1., 2., 3. in 9. razreda **najpozneje do četrtka, 14. 5. 2020, do 12. ure** izpolnjeno **PRIJAVNICO** vrnete razredničarki.

Osnovne informacije o organizaciji in izvajanju vzgojno-izobraževalnega dela na šoli od 18. 5. 2020 dalje so v **prilogi-protokol za izvajanje pouka v OŠ Vitanje.**